Dvorana Mejdan
Sportsko-kulturno-privredni centar Mejdan (SKPC Mejdan) je multifunkcionalna sportska dvorana sa pratećim poslovnim centrom u Tuzli. SKPC Mejdan je otvoren 2. oktobra 1984. godine. Nalazi se u zapadnom djelu Tuzle između brda Ilinčice i južne gradske saobraćajnice. Centar je dobio naziv Mejdan po istoimenom naselju u kojem je smješten. Mejdan je trenutno dom OKK Sloboda i RK sloboda, ali se koristi i za odigravanje međunarodnih utakmica i mečeva u različitim sportovima, kao i za organizaciju različitih sportskih takmičenja. Centar se koristi i kao koncertna ili pozorišna dvorana, te za organizaciju privrednih sajmova i konferencijskih skupova.